තව තවත් ඉගුවානා පැටවුන් වැලි අතරින් මතුවන බව රේසර් සර්පයින් දනී. ඔවුහු මීළඟ පැටවා මතුවන්නේ කොතැනින්දැයි හොඳ අවධානයෙන් පසුවෙති. සෙසු සර්පයන් සේම, රේසර් සර්පයන්ගේ පෙනීම තියුණු නැත. කන් ඇසෙන්නේ ද නැත. ඒත් වටපිට ඇති දේවලවල කම්පනය හරහා උන් ගොදුර සිටින තැන හඳුනා ගනිති. පාද නැති වුවත්, කවාකාර ආකාරයට කොරළවලින් සැදුණු සිරුර වේගයෙන් ඇදී බඩ ගා යන්න බොහෙවින් ප්‍රයෝජනවත්ය. රේසර් සර්පයන්ට ආහාර ලෙස පහසුවෙන් ලබා ගැනීමට හැකි එකම ගොදුර වන්නේ මේ පැටවුන්ය. පැටවුන් මෙසේ අල්ලා ආහාරයට ගැනීම කළ හැක්කේ ද සෑම වසරකට වරකි. එහෙයින්, බඩකට පුරා ආහාර ගැනීම දැන් කළ යුතුය. ගල් කුහර අතරේ සැඟවී සිටින රේසර් සර්පයන් රංචුව තවත් ඉගුවානා පැටවකු දකී. එක පොදියට, වේගයෙන් ඇදී ඇවිත්, දුවන පැටවා වටකර ඌ වෙලා ගනී. ඇටකටු පොඩිපට්ටම් වී, හුස්ම ගැනීමට නොහැකිව මියයන පැටවා සර්පයන්ගේ ආහාරය වෙයි. වැලිවලින් පිරුණු තැනිතලාවේ සර්පයන් පරදවා වේගයෙන් දුවන්න ඉගුවානා පැටවුන්ට හැකිය. ඒත් සැඟවී සිට පහර දී පැටවා අල්ලා ගන්න සර්පයන් කපටිය.
ගල් කුහර අතර සැගවී සිටින්නේ කවුද?
රේසර් සර්පයන් රංචුව